Viral Video: दम घुटने की वजह से सांस नहीं ले पा रहा था बच्‍चा, महिला पुलिस ऑफिसर ने ऐसे बचाई जान  
महिला ऑफिसर ने एक नवजात बच्‍चे की जान बचा ली
बच्‍चे का दम घुट गया था और वह सांस नहीं ले पा रहा था 
ऐसे में केरी ने बच्‍चे को फर्स्‍ट एड दिया और वो बच गया
पिछले कुछ दिनों से इंटरनेट पर एक महिला पुलिस अफसर का वीडियो वायरल हो रहा है, जिसने अपनी फुर्ती और समझदारी की बदौलत दो हफ्ते के एक बच्‍चे को नई जिंदगी दे दी. खबर के मुताबिक बच्‍चे का दम घुट रहा था और वह सांस नहीं ले पा रहा था. ऐसे में उस महिला पुलिस ऑफिसर ने बच्‍चे को फर्स्‍ट एड देकर उसकी जान बचा ली. घटना का वीडियो जैसे ही सामने आया महिला ऑफिसर रातों रात इंटरनेट सेंसेशन बन गई.
अमेरिका के वर्जिनिया के शहर डैनविले के पुलिस विभाग ने घटना का वीडियो ट्वीट किया है. वीडियो में दिख रहा है कि किस तरह महिला पुलिस ऑफिसर मेलिसा केरी ने एक नवजात बच्‍चे को बचाया जिसका दम घुट गया था और वह सांस नहीं ले पा रहा था. 
Casually eating lunch-to saving a baby's life-all in the day's work of a law enforcement officer. Today Off. Melissa Carey rescued a two-week-old who was choking and had stopped breathing. The mother stated that, “If it was not for Off. Carey, my baby would not be here.” pic.twitter.com/hKWALL8TNr
दरअसल, केरी एक रेस्‍टोरेंट में लंच कर रही थीं तभी एक महिला वेटर दौड़ते हुए दो हफ्ते के एक बच्‍चे की मदद करने के लिए कह रही थी जिसका दम घुट रहा था. वीडियो फुटेज में दिख रहा है कि केरी फुर्ती से बच्‍चे के पास पहुंच जाती हैं और उसे फर्स्‍ट एड देती हैं. बच्‍चा जल्‍द ही ऑफिसर की बाहों में फिर से सांसें लेने लगता है.
पुलिस व‍िभाग ने ऑफिसर और बच्‍चे की फोटो भी शेयर की है. बाद में बच्‍चे की मां ने कहा कि अगर उस वक्‍त पुलिस ऑफिसर केरी वहां मौजूद नहीं होतीं तो आज उनका बच्‍चा जिंदा नहीं होता.
pic.twitter.com/0HX83YDzoU
इस घटना का वीडियो जैसे ही सोशल मीडिया पर शेयर किया गया वह वायरल हो गया और लोगों ने पुलिस ऑफिसर को हीरो बना दिया.
Just saw the interview on @WDBJ7 with Officer Melissa she is a true hero!
Danville is very fortunate to have an officer with such love for the Lord and her community.
बहरहाल, हम तो यही कहेंगे कि हम सभी को इस तरह के फर्स्‍ट एड से वाकिफ होना चाहिए ताकि जरूरत के समय किसी की मदद की जा सके.